**A technikai tudás számít - hankook abroncsokon száguldanak a legjobb női versenyzők**

**A W Series első szezonja Hockenheimben debütált a legelismertebb nemzetközi túraautó bajnokság, a DTM betétsorozataként 2019-ben. A női versenysorozat különlegessége, hogy a rajtrácson kizárólag női pilótákat láthatunk. Az új sorozatot is a Hankook látja el prémium versenyabroncsaival. A szervezők és az abroncsgyártó közös célja, hogy elősegítsék a női versenyzők felkészülését az eredményes szereplésre a magasabb osztályokban is.**

***2019. június 21. -*** A Hankook kizárólagos beszállítóként látja el Ventus Race csúcsminőségű versenyabroncsaival a W Series versenysorozatot a 2019-es motorsport szezonban. Az új bajnokságban olyan női versenyzők állnak a rajtvonalhoz, akiknek tehetségük és elszántságuk révén a legjobbak közt van a helyük. A Hankook teljes erőbedobással a kezdeményezés mögé állt; a vállalat eltökélt szándéka, hogy high tech termékeivel és a motorsportokban szerzett elvitathatatlan szakértelmével támogassa a versenyzőnők előbbre jutását a pályaversenyzésben.

*„A W Series eddigi futamai során lenyűgözve tapasztaltuk a fiatal női versenyzők elszántságát és céltudatosságát. Büszkék vagyunk arra, hogy egy ilyen progresszív és modern versenysorozat partnerei vagyunk”* - mondta Manfred Sandbichler, a Hankook Motorsport európai igazgatója.

A W Series sorozatot 2019-ben hat helyszínen rendezik meg a DTM keretében, melyet a Hankook kizárólagos beszállítóként 2011 óta lát el prémium abroncsaival. A mezőny 270 lóerős Tatuus T-318 Formula 3 autókkal áll rajthoz. Mivel az összes autó egyforma, a versenyzők egyenlő esélyekkel indulnak - a technikai tudás, az abroncsok kezelése azonban éppen ezért kiemelt fontossággal bír. Ebből következően a Hankook Ventus Race abroncsa kiemelkedő konzisztenciájával és folyamatosan fennmaradó magas szintű tapadásával az ambiciózus versenysorozat ideális partnere.

A 18 éves Keszthelyi Vivien személyében magyar érdekeltség is van a sorozatban. A versenyzőnő eddig komoly sikereket tud maga mögött a motorsportban: jelenleg ő minden idők legfiatalabb női versenyzője a nemzetközi GT4-es bajnokságok történetében, aki dobogós helyen zárta a szezont, 2017-ben pedig az Audi TT Cup versenysorozatán lett a magyar autósport történetének legfiatalabb pontszerzője a nemzetközi sorozatok tekintetében. Az ifjú reménység 2019-ben váltott formaautóra, és már az első szezonjában Ázsiában az F3 Asian Championship, valamint Európában a W Series keretein belül is pontokat szerzett, amivel ő lett az első magyar autóversenyző, aki mindkét kontinensen megtette ezt a nemzetközi Forma-3-as kategóriában. Eredményekben, motivációban és eltökéltségben tehát nincs hiány.

*„A W Series hatalmas sikere két dolognak köszönhető. Először is, a Hankook zseniálisan összehangolt elsőrangú technikai támogatást nyújt a versenyzők számára ahhoz, hogy pilótaként és az abroncskezelés terén egyaránt a legjobbat hozzák ki magukból. Ezen túlmenően a versenysorozat teret ad számunkra arra, hogy női versenyzőként megmutathassuk a technikai sportok szépségeit a többi nő számára. Arra szeretnénk ösztönözni a nőket, hogy maximálisan használják ki a készségeiket és rátermettségüket és hozzanak merész döntéseket - hiszen még az autóversenyzésben is sikeresek lehetnek. A W Series páratlan lehetőség arra, hogy kivívjuk magunknak az elismerést a motorsportokban. Csak rajtunk áll, hogy pár év múlva akár a királykategóriában is bizonyítsunk”* - mondta Keszthelyi Vivien.

Az új formulaautós széria célja nem kevesebb, mint hogy professzionális körülményeket biztosítson a versenyzők számára, és ezzel optimális feltételeket teremtsen a továbbjutáshoz az együléses kategóriákban. A W Series ezzel egyedülálló lehetőséget kínál a versenyzésre: nem csoda, hogy a bekerülésért harminc országból több mint 100 női pilóta mérte össze tudását.

**# # #**

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire.com/hu)/hu

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Pacsirszky Attila**  kommunikációs asszisztens  Tel.: +36 25 556 091  pacsirszky@hankooktire.com | **Boda Bence**  kommunikációs asszisztens  Tel.: +36 25 556 096  bence.boda@hankooktire.com |